hu hu hu hu hu hu hu hu hbs_lat hu hu hu hu hu hu hu hu hu sk hu en hu hu hu hu hu hu en hu hu hu hu hu hu hu hu hu hu hu hu hu en hu hu en hu hu hu hu hu hu hu hu hu hu hu hu hu hu hu hu id hu hu hu hu hu hu en en hu hu hu
Aranytíz | Mi, magyarok: NEM MINDENKI ÉL
A Rómeó Vérzik rockzenekar portréja
Magyarság Háza Filmklub, Balázs Emese filmje (Szlovákia)
Azért lett különleges a Rómeó Vérzik zenekar, mert a Kovács fivérek, Koppány és László, már a legelején a saját stílusukat kezdték kikovácsolni. Ez a stílus, műfaj a dirty rock, amelyet több mint negyedszázada képviselnek. Akkor hiteles egy banda, ha a tagok minden koncerten a valódi énjüket adják, ha soha nem állnak be a sorba, a „rómeós” érzés a meg nem alkuvás. Így gondolkodnak önmagukról a zenekar tagjai.
Kovács Koppány énekes/basszusgitáros/szövegíró Egerben született. Zenei pályafutása korán elkezdődött, apjától háromévesen kezdett citerázni tanulni, ovisként már fellépett óvónénije esküvőjén. Családját életszeretet jellemezte, ám édesanyja korán meghalt, édesapja másodszor a Felvidékre, Somorjára nősült, ahová az akkor még kiskorú fiai is követték. Koppány úgy gondolja, mindenkinek meg van írva a sorsa, hisz a felsőbb Rendezőben. Édesanyja haláláért megkapta kárpótlásként a gyerekeit, a családját, a zenekart. Soha nem kér, hanem megköszöni azt, amije van.
A zenekar pályafutását onnan eredeztetik, amikor Kovács László 1995 nyarán megírta a Rómeó Vérzik című dalt a hasonló című amerikai film ihletésére. A szöveget azután egyéb szövegek, dallamok, próbák követték, az első fellépésre még az év végén a somorja Piton bárban került sor. Már az első években rengeteg koncertjük volt, amelyeket gyakran maguk szerveztek. Felléptek – egyebek mellett – a Tankcsapda, a Sziámi, a Beatrice előzenekaraként. A Tankcsapdával Los Angelesben is zenéltek. Első felvidéki rock zenekarként lettek Magyarországon aranylemezesek. Négy Évszak nevű turnébuszukkal keresztül-kasul bejárták Európát. Onnan ered a név, hogy belül mindig ugyanaz a klíma, mint odakint.
Az elmúlt években bebizonyították, hogy elszakított országrészből induló zenészek is megvalósíthatják az álmaikat. Ha most meg kellene halni, nem volna hiányérzetük, mindig azt csinálták, amit élveztek, amit akartak.
„Igen, ez megérte, ez tuti buli volt.”
A Magyarság Háza szervezésében.
A belépés ingyenes. Előzetes regisztráció: regisztracio@magyarsaghaza.info
A regisztráció a Magyarság Háza elfogadó válaszlevelével aktiválódik, kérjük, a kezdési időpont előtt tíz perccel foglalják el helyeiket. Nem regisztrált vendégeinknek a fennmaradó szabad helyek függvényében tudunk helyet biztosítani. További információ: info@magyarsaghaza.net
Kérjük, olvassa el a
linken található adatkezelési tájékoztatónkat!
Mi, magyarok: A LÁNGOSOS EMBER
Mi, magyarok: A TANÁR
Mi, magyarok: SZALAD VELE A VILÁG
Mi, magyarok: KÖNYV KÉP SZÍNPAD SZÓ
Email cím: Nem látható
Biztonsági kód (jobbra található):
Telefon: +36 1 354 - 3400
Csak készpénzes fizetésre van lehetőség!
Kövess minket a Facebookon is!
Copyright ©2022 Aranytíz Minden jog fenntartva! | 3.80